Nina Forsman

Nina Forsman, ent. Mattila,, o.s Kuoksa (s. 19. syyskuuta 1974 Borås, Ruotsi) on espoolainen kuvataiteilija, muotokuvamaalari, graafikko, valokuvaaja ja installaatioiden tekijä
 
Forsman on opiskellut klassista kuvataidetta Repin-instituutissa Kotkassa, vuosina 2010–2012.
Vuonna 2013 hän opiskeli kuvataidetta West Georgian yliopistossa Yhdysvalloissa. Forsman valmistui kuvataiteilijaksi kuvataiteen koulutusohjelmasta  (pääaineena maalaus) Saimaan Ammattikorkeakoulusta vuonna 2014.

Taide
Kuvataiteilijana ja taidemaalarina Forsman työskentelee pääasiassa öljy- ja akvarelliväreillä tyylilajinaan ekspressionismi. Forsmanin valokuvatyöt ovat dokumentaarisia. Toisinaan hän yhdistelee teoksissaan maalausta ja valokuvausta eri menetelmin. Lisäksi Forsman tekee installaatioita. 

Forsman on osallistunut useisiin näyttelyihin kotimaassa ja useisiin kansainvälisiin näyttelyihin mm. USA:ssa, Kiinassa, Englannissa, Espanjassa ja Italiassa. Ensimmäisen yksityisen valokuvanäyttelynsä hän piti Loviisan Rauhanfoorumin yhteydessä vuonna 2004. 

Valokuvaajana hänet on palkittu Pariisissa PX3 Prix de la Photographie Paris -kilpailussa vuosina 2015, 2012 sekä 2011 ja taidemaalarina Roomassa Top 10 Women in the Arts Edition no 2 -taidekilpailussa vuonna 2010.

Vuonna 2010 Forsmanin valokuvateos "Two worlds" valittiin mukaan Kaakkois-Suomen aluenäyttelyyn Kotkan Valokuvakeskuksen sekä Imatran taidemuseon näyttelyyn.

Töiden aihepiirit 
Forsmanin teoksien aihepiirit käsittelevät luontoa, kauneutta, valon vaikutusta, ihmismielen solmukohtia, kapitalismia, median voimaa ihmismieleen sekä eläinoikeuksia ja veganismia.  Hänen mielenkiinto ihmisen luomaan urbaaniin maisemaan ja sen mukana tulevat rakentamisen pelisäännöt näkyvät vahvasti teoksissa.

Forsman on myös muotokuvamaalari ja -valokuvaaja.

Jäsenyydet ja luottamustoimet 
Forsman on muun muassa Muu ry:n, Taidemaalariliiton ja Espoon Taiteilijaseuran jäsen. Forsman on ollut Kotkan valokuvakeskus ry:n hallituksen puheenjohtaja 2015

Lähteet

Aiheesta muualla
Nina Forsmanin kotisivut
Kuvataidematrikkeli
http://www.kotkantaiteilijaseura.net/mattila.html

Suomalaiset taidemaalarit
Vuonna 1974 syntyneet
Elävät henkilöt
Suomalaiset valokuvaajat